RÆÐUNÁMSKEIÐ MIÐFLOKKSINS - ÖRFÁ SÆTI LAUS , mánudaginn 6. janúar kl. 19:30 Nú fer hver að verða síðastur að skrá sig á nýtt ræðunámskeið Miðflokksins sem hefst þann 6. janúar n.k. kl. 19:30 . Enn eru örfá sæti laus . Vinsamlegast sendið póst sem fyrst á netfangið skrifstofa@midflokkurinn.is til að skrá ykkur . Leiðbeinandi er sem fyrr Kristján Hall . Námskeiðið er í fimm skipti , einu sinni í viku . Félagsgjöld Miðflokksins hafa nú birst í heimabanka hjá flokksmönnum og er þetta í fyrsta sinn sem Miðflokkurinn sendir út greiðsluseðla vegna félagsgjalda . Engin skylda er að greiða þau en þau eru hugsuð sem leið flokksmanna til að styðja við starf flokksins ef þeir vilja . Greiðsluseðill á að hafa birst í heimabanka undir flokknum valgreiðslur og mun krafan detta sjálfkrafa út eftir ákveðinn tíma . Hafi einhverjir ekki fengið tilkynningu um kröfuna en vilja styrkja Miðflokkinn , er einnig hægt að leggja beint inn á bankareikning flokksins : Takk fyrir stuðninginn . Þessar hressu Miðflokkskonur hittust á Hótel Natura a miðvikudaginn og áttu notalega aðventustund saman . Þetta var síðasti kvennahittingurinn á þessu ári og er fyrirhugað að hittast aftur í janúar 2020 , en það verður auglýst betur síðar . Áhugaverður fundur í Garðabæ í vikunni Miðflokksdeild Garðabæjar stóð fyrir opnum fundi í Golfskála GKG í vikunni þar sem fjallað var um jólahald á Íslandi . Frummælendur voru Ólafur Ísleifsson þingmaður Miðflokksins , Bjarni Karlsson prestur og ráðgjafi , Gunnar Sigurjónsson sóknarprestur í Digraneskirkju og Baldur Úlfarsson formaður Miðflokksdeildar Garðabæjar . Almenn ánægja var með fundinn og sköpuðust góðar umræður um málefnið . Góður fundur á Akureyri með Önnu Kolbrúnu Árnadóttur Miðflokksdeild Akureyrar stóð fyrir opnum fundi á laugardaginn . Opnar umræður voru um bæjarmálin á Akureyri og nágrenni og Anna Kolbrún Árnadóttir , þingmaður Miðflokksins , ræddi um það sem er að gerast á þinginu þessa dagana . Í vikunni voru þrír þingfundardagar en nefndardagar voru í gær og í dag , þar sem fastanefndir Alþingis funda allan daginn . Jón Þór Þorvaldsson varaþingmaður tók sæti á Alþingi í byrjun vikunnar og er út þessa viku , en hann kom inn fyrir Bergþór Ólason sem sat fundi Evrópuráðsþingsins í París í vikunni . Í óundirbúnum fyrirspurnartíma í vikunni tóku Þorsteinn Sæmundsson og Jón Þór Þorvaldsson þátt . Tilkynning frá Miðflokknum 4. desember , 2019 Stuðningur við einkarekna fjölmiðla – ný nálgun Rekstrarerfiðleikar einkarekinna fjölmiðla og erfið samkeppnisstaða þeirra gagnvart Ríkisútvarpinu hefur verið til umræðu árum saman og sérstaklega á liðnum mánuðum í tengslum við tilraunir menntamálaráðherra til að leiða í lög umdeilda og flókna leið ríkisstyrkjavæðingar . Miðflokkurinn telur þær leiðir sem ráðherra leggur til í senn gagnslitlar og flóknar . Það heyrir enda til undantekninga að fyrirsvarsmenn einkarekinna fjölmiðla séu sáttir við útfærslu ráðherrans . Hins vegar er horft til þess að styrkja innlenda dagskrárgerð í gegnum samkeppnissjóð sem verður fjármagnaður með auglýsingasölu hjá Ríkisútvarpinu . Við skattskil hafa einstaklingar sjálfræði um til hvaða fjölmiðils þeir vilja að greiðslur þeirra til fjölmiðla , „ útvarpsgjaldið “ , renni . Samkeppnissjóður til stuðnings innlendri dagskrárgerð : Helmingur af auglýsingasölu og tekjum af kostun hjá Ríkisútvarpinu renni í sjóð sem styðji við innlenda dagskrárgerð . Auðvelt verður að halda utan um þetta eftir að Ríkisútvarpið hefur stofnað dótturfélag sem heldur utan um auglýsingasölu og kostun . Með þessu næst fram markmið um að styðja með öflugum hætti við innlenda dagskrárgerð . Með þessari nálgun mætum við þeim áhyggjum sem lýst hefur verið af því að erfitt verði að ná til tiltekinna hópa ef Ríkisútvarpið verður tekið af auglýsingamarkaði . Þannig er einnig brugðist við athugasemdum um að fjármagn sem nú rennur til auglýsingakaupa hjá Ríkisútvarpinu kynni að leita til erlendra aðila en ekki til einkarekinna íslenskra fjölmiðla , verði Ríkisútvarpið tekið af auglýsingamarkaði .